stanford-oval/wikipedia huggingface dataset:
סוואסרוקו

הנארת סוואסרוקו מביא לנארתים את לפיד האש
מסעדת סוואסרוקו בעיר נלצ'יק
הנארת סוואסרוקו (בצ'רקסית: Саусырыкъо) הוא הנודע מבין 25 הגיבורים הגדולים במיתולוגיה הצ'רקסית ובנה של אם הנארתים סטניה.
אטימולוגיה

בשפה הצ'רקסית נחלק השם סוואסרוקו לארבע הברות. "סה" פירושה חרב, "ווא" פירושה להכות, "סרו" פירושה לוהט (חם), "קו" פירושה הבן של. בתרגום מילולי פירוש השם הוא הבן של המכה עם החרב הלוהטת.
ראשית חייו

סוואסרוקו נולד לאם הנארתים המיתולוגיים סטניה. מסופר באגדות כי אביו היה רועה צאן שבא במגע איתה כאשר היא הייתה על גדות הנהר כדי לכבס בגדים. גרסה נוספת מספרת כי הרועה לא בא במגע איתה, אלא סלע שהוא מסר לה הכיל בתוכו את סוואסרוקו. בזמנו שמעה סטניה קולות שבוקעים מתוך הסלע והיא העבירה אותו ללפש אשר שבר את הסלע ושם מצא את התינוק סוואסרוקו. עם לידתו הוטבל סוואסרוקו במי הנהר על ידי לפש כדי להופכו לחסין ובשל העובדה שהוא אחז בשתי הברכיים אשר נותרו מחוץ למים, חלקים אלו הפכו לחוליה החלשה בגופו.
לפש בחיי סוואסרוקו

לפש הוא אל הברזל באגדות הנארתים. כוחותיו המיוחדים אפשרו לו לפרזל את הברזל במו ידיו. לא מן הנמנע כי הוא אביו הביולוגי של סוואסרוקו, אך הוא נמנע מלאשר או להכחיש עובדה זו.
האגדות על חייו וגבורתו

האגדה על סוואסרוקו היא המפורסמת ביותר מבין אגדות הנארתים ומופיעה גם בימינו בספרי ילדים ובחומרי הלימוד בבתי הספר הצ'רקסיים בקווקז. האגדה מספרת כי באחד מן הימים הנארתים יצאו למסע בהרי הקווקז, אולם השלג הכבד אילץ אותם לערוך חניית ביניים. לצערם לא היה בידיהם שום אמצעי כדי להדליק אש והם התקשו לשרוד את הסופה. כאשר לא נותרה ברירה, הוחלט לפנות אל ארץ הענקים כדי לקבל את האש, סוגיה שנראתה כמשימה בלתי אפשרית. סוואסרוקו הציע את עצמו כדי להביא את האש מארץ הענקים. אחרי לחימה קשה כנגד הענקים, סוואסרוקו הצליח לגבור עליהם ולהביא את לפיד האש אל הנארתים. מיום זה הפך נארת סוואסרוקו לגיבור הנארתים.
עוד מספרת האגדה, כי אחת התכונות העל טבעיות של סוואסרוקו הייתה יכולתו לדבר עם סוסו בעל התכונות המיוחדות. מניחים כי בזכות סוואסרוקו הצ'רקסים כינו את הסוס בשם אח. בצ'רקסית האות "ש" מפורשת הן כאח והן כסוס, דהיינו הפנייה לאח או לסוס היא זהה. מלבד הסיפורים נכתבו עליו שירים רבים ואחד מהם נכתב על ידי אמו סטניה.
"סוואסרוקו אמיץ הלב,

בעל הכוח האדיר,

אויביך המושבעים,

מנסים לגבור עליך,

אך אינם מסוגלים,

לכן כל הנארתים בארץ,

נאספו והחליטו להרוג אותך,

היזהר! תמיד היה זהיר!"
מותו של סוואסרוקו

האגדה מספרת כי הנארתים ידעו שרק באמצעות תרמית אפשר יהיה לנצח את סוואסרוקו. באחד הימים התאספו הנארתים על פסגת ההר וקראו בשמו. עם הגיעו של סוואסרוקו אל הזירה ביקשו ממנו הנארתים להפגין את כוחו היות שנפוצה שמועה כי הוא נחלש ואיבד את כוחותיו המיוחדים. הוא התבקש לדחוף עגלה צ'רקסית ממרגלות ההר עד הפסגה כשהוא דוחף את העגלה בראשו. סוואסרוקו עמד במשימה ללא דופי, אולם הנארתים לא התרצו וביקשו ממנו לדחוף את העגלה אל פסגת ההר, והפעם באמצעות ידיו. גם הפעם סוואסרוקו הצליח לדחוף את העגלה ללא רבב. אולם הנארתים שלא התרצו ביקשו מסוואסרוקו לדחוף את העגלה פעם נוספת אל פסגת ההר והפעם באמצעות ברכיו. סוואסרוקו ידע כי המשימה הזאת עלולה לסכן את חייו מאחר שברכיו היו החוליה החלשה בגופו, אך כדי לשמור על הילת גבורתו הוא ביצע גם משימה זו, תוך שהוא נפצע בברכיו והחל מדמם. עם השלמת משימתו עלה סוואסרוקו על סוסו ודהר אל עבר ביתו, אך בטרם הספיק להתקדם למרחק רב, נפל מסוסו, התמוטט ומת. כך מצא את מותו נארת סוואסרוקו, גדול הנארתים.
סטאר 944

| --- | --- |

Star 944 בשרות צבא פולין
 מאפיינים כלליים
 יצרן:  "Fabryka Samochodów Ciężarowych "Star
 שנות ייצור:  2000–2006
 הרכבה:  פולין פולין
 אורך:  6,370 מ"מ
 רוחב:  2,540 מ"מ
 גובה:  3,250 מ"מ
 משקל:  5.7 טון
 מפרט טכני
 מנוע:  מנוע דיזל מתוצרת מאן, המפיק 155 כ"ס (מנוע מסוג "DO824LFL09")
 הילוכים:  תמסורת ידנית - 7 מהירויות
 מהירות מרבית:  88 קמ"ש
סטאר 944 (בפולנית: Star 944)  היא משאית צבאית, בעל הנעה כפולה 4x4, אשר יוצרה על ידי יצרנית כלי הרכב הפולנית "Fabryka Samochodów Ciężarowych "Star בין השנים 2000–2006.
דגם "סטאר 944" הוצג לראשונה בשנת 1999.
דגמים

"Star 944 Hiena".
"Star 944P".
"סטאר 944"

הנעה 4x4.
קבינה: נהג + נוסע.
טווח נסיעה: כ-800 ק"מ.
שיפוע 60%
מדרון צדדי 40%.
שלב אנכי ~ 0.5 מטר.
תעלה ~ 0.5 מטר.
חלק ניכר ממשאיות "סטאר 944" בשירות צבא פולין ("Polish Armed Forces" (אנ')).
תמונות

"סטאר 944"  - בשרות צבא פולין
"סטאר 944"  - בשרות צבא פולין
"סטאר 944" - בשרות צבא פולין
"סטאר 944" - בשרות צבא פולין
"סטאר 944" בשרות יוניפי"ל ו-אונדו"ף
"סטאר 944"  - בשרות הרשות לחיפוש והצלה ימית
"סטאר 944"  - בשרות הרשות לחיפוש והצלה ימית
ראו גם

סטאר 20
סטאר 200
סטאר 244
סטאר 742
סטאר N52
סטאר 1142
סטאר S2000
סטאר 266M
סטאר 8.125
הערות שוליים

↑  "סטאר 944" - מפרט military-today.com/trucks/star_944
↑  "סטאר 944" wici.info/News,Otwarcie_targow_przemyslu_obronnego
↑  "סטאר 944" דגם Hiena wykop.pl/wpis/29345165/zmodernizowany-na-potrzeby-misji-w-iraku-star-944
סנדרה קלניאטה

| --- | --- |

 לידה:  22 בדצמבר 1952 (בת 71) Togur, רוסיה 
 מדינה:  לטביה לטביה
 השכלה:  האקדמיה הלטבית לאמנות 
 תפקיד:  חברת הפרלמנט האירופי (1 ביולי 2014)  חברת סאימה (22 במאי 2008–16 ביולי 2009)  חברת הפרלמנט האירופי (2 ביולי 2019)  הנציב האירופי לחקלאות (1 במאי 2004–21 בנובמבר 2004)  שר החוץ של לטביה (7 בנובמבר 2002–9 במרץ 2004)  חברת סאימה (1 בפברואר 2008–22 במאי 2008)  חברת סאימה (7 בנובמבר 2006–1 בפברואר 2008)  חברת הפרלמנט האירופי (14 ביולי 2009–30 ביוני 2014)  הנציב האירופי לחקלאות (1 במאי 2004–11 בנובמבר 2004)  שגרירת לטביה (1993–2002)  חברת הפרלמנט האירופי (16 ביולי 2024) 
 מפלגה:  האיחוד 
 פרסים והוקרה:  עיטור שלושת הכוכבים  מפקדת בלגיון הכבוד  מסדר הנסיכה אולגה, דרגה 1  מפקד במסדר הדקל האקדמי  צלב ההוקרה  הצלב הגדול של מפקדים במסדר הדוכס גדימינאס הגדול הליטאי 
 kalniete.lv
 
סנדרה קלניאטה (בלטבית: Sandra Kalniete; נולדה ב-22 בדצמבר 1952, מחוז טומסק, ברית המועצות) היא פוליטיקאית לטבית שבשנים 2002–2004 כיהנה כשר החוץ.
ביוגרפיה

סנדרה קלניאטה נולדה בכפר במחוז טומסק למשפחת מגורשים לסיביר על ידי שלטונות ברית המועצות. בשנת 1957 המשפחה קיבלה אישור לחזור ללטביה הסובייטית. לאחר סיום בית הספר היא למדה עיצוב באקדמיה לאמנויות בריגה. בשנות ה-80 של המאה ה-20 היא עסקה בעיצוב.
בשנת 1988 סנדרה קלניאטה הצטרפה לאגרון שפעל להוצאת לטביה מברית המועצות. בשנת 1990 היא התחילה לעבוד במשרד החוץ הלטבי ובשנת 1990 נשלחה לשגרירות לטביה בבריטניה. בתקופה זו היא סיימה קורס ליחסים בינלאומיים באוניברסיטת לידס.
בשנים 1993–1995 סנדרה קלניאטה הייתה שגרירת לטביה באומות המאוחדות ובאונסק"ו. בשנת 1995 היא סיימה השתלמות ביחסים בינלאומיים באוניבריטת ז'נבה. בשנים 1997–2002 היא הייתה שגרירה בצרפת.
בשנת 2002 סנדרה קלניאטה חזרה ללטביה ומונתה לשר החוץ, תפקיד בו כיהנה עד לשנת 2004. בשנה זו היא מונתה לתפקיד ביצועי בקהילה האירופית (כיהנה בתפקיד אחראית על חקלאות ודייג במקביל עם פרנץ פישלר).
בשנת 2006 סנדרה קלניאטה נבחרה לסאימה מטעם מפלגת "הזמנים החדשים". בשנת 2008 היא עזבה את המפלגה והקימה מפלגה חדשה "איגוד האזרחים". מטעם מפלגה זו היא נבחרה לפרלמנט האירופאי בשנת 2009. היא נבחרה מחדש בשנת 2014.
בשנת 2011 החליטה ממשלת להציב אותו כמועמד מטעמה ליו"ר ארגון המזון והחקלאות של האו"ם.
בשנת 2015 היא לא הורשתה להיכנס לרוסיה וגורשה בטענה למדיניות אנטי-רוסית.
סטאר 266M

| --- | --- |

Star 266M
 מאפיינים כלליים
 יצרן:  Fabryka Samochodów Ciężarowych "Star" (STAR TRUCK Sp. z o.o)
 שנות ייצור:  2001–2006
 הרכבה:  פולין פולין
 מודל קודם:  Star 266 
 מודל אחריו:  סטאר 1466 
 חברת אם:  מאן (Maschinenfabrik Augsburg-Nürnberg)
 אורך:  6,900 מ"מ
 רוחב:  2,540 מ"מ
 משקל:  7.350 ק"ג
 מפרט טכני
 מנוע:  4 צילינדרים, 4,580 סמ"ק, המפיק 114 כ"ס דיזל, (מנוע מאן, סוג "D0824LFG01")
 הילוכים:  תמסורת ידנית - 6 מהירויות סוג "ZF S6-36"
 
סטאר 266M (בפולנית: Star 266M) היא משאית צבאית, הנעה 6x6, אשר יוצרה על ידי יצרנית כלי הרכב הפולנית Fabryka Samochodów Ciężarowych "Star" (STAR TRUCK Sp. z o.o).
במשותף עם יצרנית האוטובוסים, משאיות ומנועי דיזל מאן בין השנים 2001–2006.
דגם "סטאר 266M" יוצר בעיר סטרחוביצה, (בפולנית: Starachowice).
דגם "סטאר 266M" יועד להובלת מטענים ואנשים על הכביש ובשדה.
"סטאר 266M" תא הנהג

2 מושבים
2 פתחי גגות
ספה קבועה מאחורי מושב הנהג והנוסע
תמונות

סטאר 266M
סטאר 266M
סטאר 266M דגם "Hibneryt-3"
סטאר 266M דגם "Hibneryt-3"
סטאר 266M דגם "OP GROM"
סטאר 266M
ראו גם

סטאר 20
סטאר 200
סטאר 244
סטאר 742
סטאר N52
סטאר 1142
סטאר S2000
סטאר 1466
סטאר 8.125
לקריאה נוספת

סטאר 266M - תמונה (czerwonesamochody)
הערות שוליים

↑  דגמי משאיות חברת סטאר, ראו "סטאר 266"auta-prl.pl/index.php?page=star
↑  היסטורית "Fabryka Samochodów Ciężarowych "Star""ekomuzeum.pl/wp-content/uploads
סלמנדרה (מיתולוגיה)

ערך זה עוסק בערך זה עוסק בסלמנדרה כיצור מיתולוגי. אם התכוונתם למשמעות אחרת, ראו .
דמותה של סלמנדרה מן המאה ה-16
סלמנדרה מופיעה במיתולוגיות השונות כבעל חיים בעל תכונות הקשורות באש. משמעות המילה בפרסית היא "בתוך אש". הסלמנדרה מופיעה במיתולוגיה היוונית והרומית ואף נזכרת בתלמוד.
במקורות ובתרבות

אגדות שונות נקשרו בסלמנדרה בימי קדם. פליניוס כותב עליה באנציקלופדיה שלו, תולדות הטבע:
סלמנדרות מופיעות אך ורק אחרי גשמים עזים ולעולם אינן נראות במזג־אוויר יבש. היא דומה בצורתה ללטאה מנומרת־כוכבים. גופה קר כקרח והיא מכבה את האש אשר תגע בה. כמה בעלי־חיים ארסיים הופכים את טבעם באכלם בעלי־חיים אשר ארס בהם. הנה, למשל, האוכל בהרי פאמפיליה או קיליקיה מבשר חזיר שאכל סלמנדרה, סופו למות בשל ארס הסלמנדרה אשר עבר לגוף החזיר.
המקורות היהודיים קיבלו את האגדות בדבר הקשר בין הסלמנדרה לאש; לפי אחד מהם היא נוצרת מבעירה במשך שבע שנים, ולפי אחר היא נוצרת מבעירה של עצי הדס על ידי כישוף. בנוסף מיוחסת לה הגנה מפני אש באמצעות סיכה בדמהּ.
במקורות היווניים מתוארת הסלמנדרה כלטאה יורקת-אש או מוקפת בלהבות.
בחפיסת קלפי הטארוט ריידר-וייט, מופיע מוטיב הסלמנדרה בקלפים "מלך המטות" ו"נסיך המטות" מסדרת המטות המייצגים, בהתאמה, את מזל טלה ואת מזל קשת, שני מזלות מקבוצת מזלות האש.
הסופר יחיאל די-נור קרא לספר הראשון שכתב לאחר שחרורו מאושוויץ "סלמנדרה". שם המשפחה המעוברת שבחר לעצמו - "דינור", קשור אף הוא באש, בדומה לסלמנדרה.
בסרט "לשבור את הקרח 2" מופיעה סלמנדרה ממין זכר בשם ברוני, המייצגת את רוח האש בסרט.
לקריאה נוספת

שמואל ספראי, ספרות החכמים
נתן סליפקין, Sacred Monsters (פרק 13: "The Secret of the Salamander")
הערות שוליים

↑  מקורותיו של התלמוד בנוגע לסלמנדרה, שם היא נכתבת "סלמנדרא", אינם ברורים, וכנראה הוא שאב מהמיתולוגיות האחרות. מקור: שמואל ספראי.
↑  שבע השנים הן תנאי שמופיע ברש"י (על מסכת חגיגה, ראו להלן) שמתבסס, כנראה, על מדרש תנחומא המובא להלן, אך בתלמוד עצמו שבע השנים אינן מופיעות.
↑  רש"י במסכת חולין, ראו להלן.
↑  תלמוד בבלי, מסכת חגיגה, דף כ"ז, עמוד א'; וכן על פי תלמוד בבלי, מסכת סנהדרין, דף ס"ג, עמוד ב', שם מסופר על חזקיהו המלך שהיה חסין-אש כי אימו סכה אותו בסלמנדרא.
↑  גידי גלבוע, קורס טארוט שלם, אסטרולוג, 1995
| המיתולוגיה היוונית ודת יוון העתיקה |
| --- | --- | --- |
| אלים אולימפיים | זאוס • הרה • פוסידון • דיוניסוס • אפרודיטה • אתנה • אפולו • ארטמיס • ארס • הפייסטוס • הרמס • דמטר |  |
| אלים אולימפיים לשעבר | האדס • הסטיה |  |
| אלים כתוניים | האדס ופרספונה • גאיה • דמטר • הקטה • דיוניסוס • טרופוניוס (אנ') • טריפטולמוס (אנ') • האריניות |  |
| גיבורים | אגממנון • אדיפוס • אודיסאוס • אוינופיון • איאס • אכילס • אנטיגונה • בלרופון • דאוקליון • הקטור • הרקולס • טינדראוס • יאסון והארגונאוטים • מינוס • מנלאוס • פאריס • פריאמוס • פרסאוס • קדמוס • תסאוס • הרו ולאנדרוס |  |
| מקומות מרכזיים | אולימפוס • ארגוס • אתונה • דלפי • טרויה • טרטרוס • כיוס • לאקוניה • הלבירינת • ספרטה • השאול • תבאי • שדות אליסיום • שדות אספודל |  |
| יצורים מיתיים | אורתוס • אכידנה • אלמנטלים • ארגוס • גורגונות • גיגאנטים • האריה מנמאה • הידרה • היפוקמפוס • הרפיה • טיטאנים • טיפון • כימרה • מדוזה • מוזות • מינוטאורים • סאטירים • סטימפליה • סלמנדרה • סקילה וכריבדיס • פגסוס • קאמפה • קיקלופים • קנטאורים • קרברוס |  |
| אירועים מיתולוגיים בולטים | טיטאנומכיה • גיגאנטומכיה (גיגאנטים) • מלחמת טרויה • מסע הארגונאוטים |  |
| יצירות בולטות | האיליאדה והאודיסיאה • תאוגוניה • ארגונאוטיקה • דיוניסיאקה • ביבליותקה (פסאודו-אפולודורוס) • מטמורפוזות |  |
| סופרים | אוריפידס • אייסכילוס • אפולוניוס • אריסטופאנס • הומרוס • הסיודוס • סופוקלס |  |
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
סטיבן נגל

| --- | --- |

סטיבן נגל
 לידה:  27 באוקטובר 1946 קנטון אילינוי
 פטירה:  21 באוגוסט 2014 (בגיל 67) קולומביה
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  אוניברסיטת אילינוי באורבנה-שמפיין  בית הספר לטייסי ניסוי של חיל האוויר האמריקני  אוניברסיטת המדינה של קליפורניה, פרזנו 
 עיסוק בעבר:  טייס
 עיסוקים נוספים:  טייס ניסוי
 תקופת השירות:  1978–2011 (כ־33 שנים)
 דרגה:  קולונל
 זמן שהייה בחלל:  30 ימים, שעה ו-34 דקות
 ביוגרפיה בנאס"א:  סטיבן נגל
 משימות
 STS-51-G,‏ STS-61-A,‏ STS-37,‏ STS-55
    
 עיטורים
  צלב התעופה המצוינת   מדליית האוויר (7 פעמים)  מדליית שירות מצוין של נאס"א  מדליית המנהיגות הבולטת של נאס"א (פעמיים)   מדליית הטיסה בחלל של נאס"א (4 פעמים)
 
סטיבן נגל (באנגלית: Steven Ray Nagel ;‏ 27 באוקטובר 1946, קנטון – 21 באוגוסט 2014, קולומביה) היה טייס קרב ואסטרונאוט בתוכנית מעבורות החלל של נאס"א. הוא היה נשוי ללינדה גודווין איתה השתתף במשימת STS-37.
קורות חיים

סטיבן נגל נולד עיירה קנטון שבמדינת אילינוי. הוא למד בבית ספר בעיירה בה נולד. בשנת 1969 הוא קיבל תואר ראשון בהנדסת אווירונאוטיקה מאוניברסיטת אילינוי באורבנה-שמפיין ובשנת 1978 תואר שני בהנדסת מכונות מאוניברסיטה בקליפורניה.
לאחר סיום תואר ראשון נגל התגייס לחיל האוויר של ארצות הברית ובשנת 1970 סיים קורס טיס. לאחר שירות במספר יחידות הוא נשלח כמדריך טיס לתאילנד. בשנת 1972 הוא חזר לארצות הברית. בשנת 1975 נגל סיים קורס טייסי ניסוי והיה מדריך לטיסה במטוס "ווט A-7 קורסייר II".
פעילות בתחום החלל

בשנת 1979 נגל נבחר ליחידת האסטרונאוטים של נאס"א. הוא היה חבר בצוות קרקע של מספר משימות. במשימת STS-51-G בשנת 1985 הוא היה טייס של מעבורת החלל דיסקברי (דניאל ברנדנסטיין היה מפקד צוות). באוקטובר 1985 הוא היה טייס צוות של משימה STS-61-A (הנרי הרטספילד היה מפקד צוות) שהמריאה על סיפון מעבורת החלל דיסקברי. בשנת 1991 הוא היה מפקד צוות של STS-37 על מעבורת החלל אטלנטיס. בשנת 1993 הוא היה מפקד צוות של STS-55 על מעבורת החלל קולומביה. במהלך הטיסה הוצב בחלל טלסקופ החלל האבל.
בשנת 1995 נגל פרש משירות בחיל האוויר. הוא מונה לתפקיד ניהולי במרכז החלל ג'ונסון. נגל פרש מנאס"א בשנת 2011.
לאחר פרישה מנאס"א

בשנת 2011 נגל עם משפחתו עברו לקולומביה. אשתו קיבלה מינוי של פרופסור באוניברסיטת מיזורי וסטיבן נגל היה מדריך באוניברסיטה. נגל נפטר בשנת 2014 מסרטן.
סודטים

ערך זה עוסק ברכס הרים במרכז אירופה. אם התכוונתם לחבל ארץ בצ'כוסלובקיה, ראו .
| --- | --- |

 מידע כללי
 על שם:  קרקונושה 
 גובה:  1,602 מטר (הר סניאז'קה)
 שטח:  49,739 קמ"ר 
 מדינה:  גרמניה גרמניה פולין פולין צ'כיה צ'כיה
 מיקום:  מרכז אירופה
 רכס הרים:  מסיב בוהמיה 
 אורך הרכס:  300 ק"מ 
 קואורדינטות:  50°44′10″N 15°44′24″E﻿ / ﻿50.73611111°N 15.74°E﻿ / 50.73611111; 15.74
 
הרי הינשוף (Góry Sowie)
הסוּדֶטִים (בצ'כית ובפולנית: Sudety, צ'כית: Krkonošsko-jesenická subprovincie, "סוּדֶטִי"; בגרמנית: Sudeten, "סודֶטֶן") הם רכס הרים במרכז אירופה, הנמתח ממזרח גרמניה עד פולין וצ'כיה. ההר הגבוה ביותר ברכס הוא הר סניאז'קה (Sněžka / Śnieżka / Schneekoppe) שבהרי קרקונושה, בגבול פולין–צ'כיה, וגובהו 1,602 מטרים.
בתחילת המאה ה-21 החלה זרימת התיירים להרי קרקונושה לגדול באופן משמעותי, בעיקר בתחום תיירות הסקי.
אטימולוגיה

השם "סודטים" נגזר מהשם "Sudeti montes", ליטון של השם "Soudeta ore" שבספרו של תלמי מאמצע המאה ה-2, "גאוגרפיה" (כרך ב', פרק 10), אשר מתייחס להרי צפון צ'כיה של היום. תלמי מציין כי הם נמצאים מעל יער גַּבְּרֶטָה, מה שממקם אותם בחבל הסודטים. השם היווני הוא במין נייטרלי (רבים), אולם "הרים" בלטינית הוא בזכר-רבים, ומכאן "Sudeti". הגרסה הלטינית היא קרוב לוודאי חידוש משכילי, שכן היא אינה נתמכת במקורות מן הספרות הלטינית הקלאסית.
משמעות השם אינה ידועה. לפי גזירה היפותטית אחת, פירושו "הרים של חזירי בר" (הצעה הנשענת על המילה ההודו-אירופית "סוּ-", שפירושה חזיר). לפי אטימולוגיה עדיפה אולי, השם נגזר מהמילה הלטינית sudis (וברבים sudes), "שדרה", אשר עשויה להתפרש כמתייחסת לשטח קוצני.
היסטוריה

פרק זה לוקה בחסר. אנא תרמו לוויקיפדיה ו.
חלוקה משנית

פרק זה לוקה בחסר. אנא תרמו לוויקיפדיה ו.
ראו גם

חבל הסודטים
סיטקי

| --- | --- |
 מדינה:  אסוואטיני אסוואטיני
 מחוז:  מחוז לובומבו
 גובה:  619 מטרים
 אוכלוסייה:  ‏
  ‑ בעיירה:  6,381 (2013)
 קואורדינטות:  26°27′S 31°57′E﻿ / ﻿26.45°S 31.95°E﻿ / -26.45; 31.95 
  מפת מיקום  מפה מפורטת   (למפת אסוואטיני מוגדלת) מבבנה מנזיני ביג בנד מ ו ז מ ב י ק  דרום אפריקה סיטקי(למפת אסוואטיני רגילה) מבבנה מנזיני ביג בנד מ ו ז מ ב י ק  דרום אפריקה סיטקי  he tabBackground:;tabBorder:#aaa;defaultTab:0;
 
סיטקי (באנגלית: Siteki) היא עיירה הנמצאת במזרח אסוואטיני ומשמשת כבירת מחוז לובומבו.
גאוגרפיה

העיירה ממוקמת כ־14 קילומטרים מהגבול עם מוזמביק, כ־36 קילומטרים מהעיר ביג בנד וכ־80 קילונטרים מבירת המדינה, מבבנה.
דמוגרפיה

נכון לשנת 2013, בעיירה מתגוררים 6,381 תושבים. בשנת 1966 מנתה העיירה 1,457 תושבים ובשנת 1956 מנתה 612 תושב.
ערך זה הוא קצרמרבנושא יישובים באפריקה. אתם מוזמנים לתרום לוויקיפדיה ו.
סנדרו אחמטלי

| --- | --- |

 לידה:  13 באפריל 1886 אנאגה, גאורגיה 
 פטירה:  27 ביוני 1937 (בגיל 51)
 מדינה:  הרפובליקה הדמוקרטית של גאורגיה, האימפריה הרוסית, ברית המועצות 
 עיסוק:  במאי תיאטרון גאורגי
 מקום לימודים:  הפקולטה למשפטים, אוניברסיטת סנקט פטרבורג 
 בן או בת זוג:  Tamara Tsulukidze 
 פרסים והוקרה:  אמן העם של הרפובליקה הסובייטית הסוציליסטית של גאורגיה 
 
סמדו אחמטלי (יושב, השני מימין) יחד עם קוטה מרג'נישווילי (יושב, השמאלי), דודו אנתדזה (עומד מימין) ואחרים. 1923
סנדרו אַחמֵטֵלִי (בגאורגית: სანდრო ახმეტელი;‏ 13 באפריל 1886 – 27 ביוני 1937) היה במאי תיאטרון גאורגי שהתפיסות החדשניות שלו השפיעו עמוקות על ההתפתחות הסובייטית והפוסט-סובייטית של התיאטרון הגאורגי. נחשב לאחד מגדולי במאי התיאטרון של גאורגיה. בין השנים 1926–1935 הוא ניהל את תיאטרון רוסתוולי שבטביליסי, התיאטרון הראשי של גאורגיה, והפך אותו לאחד מהתיאטראות המצליחים בכל רחבי ברית המועצות. במהלך הטיהורים הגדולים של סטלין הוא נעצר והוצא להורג באשמת שווא של ריגול.
ביוגרפיה

סנדרו אחמטלי נולד לאב כומר כאלכסנדרה אַחמֵטֵלַאשווִילִי ( ალექსანდრე ახმეტელაშვილი) בכפר אנאגה, קאחתי (באותם ימים במלכות המשנה של הקווקז, האימפריה הרוסית). השפעת תוואי הנוף והתרבות הייחודיות לחבל ההררי במזרח גאורגיה, ניכרו מאוחר יותר בעבודתו. הסופר ואסיל בארנובי היה המורה של אחמטלי והוא רכש ממנו ידע מעמיק של הספרות הגאורגית והעולמית. במקביל הוא עסק באיגרוף. עקב נישואיו הוא נאלץ לעבור לסנקט פטרבורג ונרשם ללימודי משפטים באוניברסיטת סנקט פטרבורג ולמד שם עד לשנת 1916. באותן השנים בילה אחמטלי את רוב זמנו לכתיבת ביקורת תיאטרון. בשנת 1915 כתב את המניפסט הראשון שלו, גילוי דעת המגנה את התיאטרון הגאורגי. לדעתו התיאטרון הגאורגי צריך "להיהרס, כדי שיוכל להיות רך יותר, יצרי יותר, טמפרמנטי, אמוציונלי, אדיר וחזק, נועז והרואי".
בשנת 1918 הכריזה גאורגיה על עצמאותה והממשלה המנשביקית החדשה השיקה תוכנית לתחיית התיאטרון הלאומי של גאורגיה. אחמטלי שב לגאורגיה כדי להוביל את האמנים הצעירים למאבק כנגד התוכנית. בשנת 1922, לאחר פלישת הצבא האדום לגאורגיה וכינונה של גאורגיה הסובייטית, שב הבמאי הפרו-סובייטי, קוטה מרג'נישווילי לגאורגיה, ויחד עמו החל אחמטלי בביצוע רפורמות בתיאטרון רוסתוולי. אף על פי ששיתוף הפעולה ביניהם היה פורה הוא לא היה קל. האופי השמרני והקונפורמיסט של מרג'נישווילי לא הסתדר עם האופי הסוער והניהול האוטוקרטי של אחמטלי ובשנת 1926 עזב מרג'נישווילי את תיאטרון רוסתוולי, כשהוא משאיר את אחמטלי כמנהל היחיד של התיאטרון. אחמטלי ייסד תאגדי אומנותי משל עצמו בשם דוּרוּגִ'י (על שם נהר הדורוג'י, אחד מיובליו של האלזני), ודרש מכל חבריה לחתום על התחייבות "להקריב את חייו ועתידם לרצון התאגיד והתיאטרון".
יחסיו של אחמטלי עם השלטון הסובייטי החדש בגאורגיה הסובייטית לא היו קלים. למרות חדשנותו והיותו שמאלני, האקספרסיוניזם והאקספרימנטליות שלו לא תאמו במיוחד לדוקטרינות הבולשביקיות. במהלך המרד האנטי-סובייטי בגאורגיה בשנת 1924, הוא נעצר לזמן קצר ותושאל לגבי מידת שיתוף הפעולה שלו עם הקושרים. בלחץ של בריה הוא פירק, בשנת 1927, את תאגיד דוג'ורי, אולם התהודה של הצלחותיו התיאטרליות זיכו אותו בהגנה במוסקבה. כישוריו והכוריאוגרפיה שלו זכו להכרה בינלאומית. לאחר יצירת המופת שלו בביצוע המחזר של גריגול רובכידזה, "למרה", זכה, בשנת 1930, בפרס באולימפיאדת הדרמה במוסקבה. אחמטלי וחבורתו הוזמנו לסיורים בארצות הברית, דבר שהדליק נורה אדומה בקרב השלטונות הסובייטים. בעקבות הסקנדל של עריקת רובכידזה לגרמניה, מאוחר יותר באותה שנה, פתח בריה בחזית חדשה כנגד אחמטלי. באופן פרדוקסלי, המשיך המחזה להופיע על הבמות, כדי להראות את התקדמות התיאטרון הסובייטי, אם כי ללא שמו של הבמאי על הכרזות. אחמטלי הפיק את עבודתו הגדולה האחרונה, שהייתה מבוססת על המחזה "השודדים" של שילר, בשנת 1933, ולאחריו ערך סיור ניצחון במוסקבה. באותה שנה זכה בתואר אמן העם של גאורגיה הסובייטית.
אחמטלי לא היה יכול לברוח מהפיקוח של בריה. הוא האשים אותו בפעילות אנטי-סובייטית ובסיור אסור מחוץ לרחבי ברית המועצות ולבסוף הורד מן הבימה בשנת 1935. הוא מצא מקלט בקרב מעריציו במוסקבה, אולם בשנת 1937, הוא הוסגר לטביליסי ונכלא עם מספר רב של עמיתיו באשמת שווא של ריגול עבור הבריטים ומזימה לרצוח את בריה וסטלין. אחמטלי היה נתון לעינויים בנוכחות בריה, שהותירו אותו אילם ומשותק. הוא אולץ להתוודות, אך סירב למסור של מעורבים אחרים במזימה לכאורה. הוא הוצא להורג ב-27 ביוני 1937. לתושבים הזרים שבאו לבקר אותו בתיאטרון נאמר כי הוא פרש לגמלאות. שמו של אחמטלי טוהר לראשונה על ידי היסטוריונית התיאטרון, נתלה אורושדזה.
סונדארה ראמאסוואמי

| --- | --- |
אין תמונה חופשית
 לידה:  30 במאי 1931 נגרקויל, הודו 
 פטירה:  14 באוקטובר 2005 (בגיל 74) 
 מדינה:  הודו, הראג' הבריטי, הדומיניון של הודו 
 
סונדארה ראמאסוואמי (בטמילית: சுந்தர ராமசாமி‏; 1931–2006) היה סופר, משורר, מתרגם טמילי ואבי הספרות המודרנית הטמילית. ספרו: סיפורו של עץ התמרהינדי. תורגם לאנגלית, הינדית, מלאיאלאם ולעברית והוא הספר הראשון שתורגם מטמילית לעברית.
חייו ופעילותו

סונדארה ראמאסוואמי נולד ב־30 במאי 1931 בדרום הודו בעיר קוטאיאם במדינת קרלה. משפחתו הייתה טמילית. מאידך מכוון שהטמילים היוו מיעוט בקרלה נאלץ סונדארה לרכוש את השכלתו העממית בשפת המלאיאלאם, בשפת סנסקריט ומעט באנגלית.
רק בשנת 1947 למד הסופר קרוא וכתוב בשפת אבותיו, טמילית וזאת לאחר שהמשפחה עברה לנאגרקוייל המצויה בקצה תת-היבשת ההודית. לפיכך ספג הסופר את תרבות המעורבת של אזור הגבול בין קרלה לטמיל נאדו בה הטמילית והמלאיאלאם מעורבות זו בזו והערבוב הלשוני הזה שימש רקע לרומאן: סיפורו של עץ התמרהינדי. סונדארה החל לכתוב את הרומן בשנת 1959 והספר יצא לאור ב-1966. הספר נחשב למהפכני מבחינה לשונית ואף סגנון הכתיבה של הרומן מהווה פריצת דרך, סונדארה בחר לכתוב בסגנון פרוזה תיאורית בעוד הספרות הקלאסית הטמילית התאפיינה בחריזה ובתבניות קבועות. טמילית היא שפה המתאפיינת בפער גדול בין השפה הכתובה לבין השפה המדוברת, ועד צאת הספר לאור, לא הצליח איש להעביר את השיח העממי הטמילי לדפוס בשפה טמילית פורמלית. סונדארה היה החלוץ בתחום זה ולמעשה יצר במו ידיו את הספרות הטמילית המודרנית. החל משנות השישים החלו סופרים נוספים לכתוב ספרות מודרנית טמילית המצליחה להעביר במדויק את שפת היומיום הטמילית. ניתן לציין את שמו של הסופר ומבקר הספרות הטמילי B .Jeyamohan אשר הושפע מאוד מכתיבתו של סונדארה.
סונדארה הושפע מתפיסת העולם של המנהיג הדגול ההודי, מוהנדס קרמצ'נד גנדי, והמיסטיקן ההודי: ראמאקרישנה. בשנת 1957 נפגש עם הסופר M.Govindan שנחשב לאחד מבכירי הסופרים הכותבים בשפת המלאיאלאם והם הפכו לחברים טובים במשך כל חייהם וידידות זו אף הובילה להשפעות ספרותיות הדדיות. בשנת 1952 התוודע אל העיתונאי והמנהיג הקומוניסט הטמילי TM Chidambara Ragunathan. סונדארה הושפע מאוד מהפילוסופיה המרקסיסטית והיא החלה להשפיע על השקפת עולמו ועל יצירתו הספרותית. בשנת 1959 פרסם סונדרה את שירו הראשון
תחת שם העט Pasuvia ותחת שם העט הזה פרסם את כל שיריו, ניתן לציין את אוסף שיריו: כלבים של חצות.
מלבד היותו סופר ומשורר, היה סונדארה מבקר ספרות, מסאי ואף מתרגם. הוא תרגם יצירות מאנגלית לטמילית ויצירות חשובות משפת המלאיאלאם לטמילית ובכך הביא להתפתחות הספרות הטמילית המודרנית, בנוסף הרבה הסופר לבקר בחו"ל ולהשתתף באירועים ספרותיים בינלאומיים ולייצג בהם את הספרות המודרנית הטמילית ואת התרבות הטמילית. הוא נפטר בשנת 2006
ספריו שתורגמו לעברית

סיפורו של עץ התמרהינדי, הוצאת הקיבוץ המאוחד, המועצה הציבורית לתרבות ואמנות, המפעל לתרגום יצירות מופת. מטמילית: רונית ריצ'י, אחרית דבר: דוד שולמן, 2000
סיטקום (סרט)

| --- | --- |

 בימוי:  פרנסואה אוזון
 הופק בידי:  אוליביה דלבוס, מארק מיסוניה 
 תסריט:  פרנסואה אוזון
 עריכה:  Dominique Petrot 
 שחקנים ראשיים:  אבלין דָנְדְרִי, פרנסואה מַרְטוּרֶה
 מוזיקה:  אֶריק נֶבֶה
 צילום:  יוֹרִיק לֶה-סוֹ
 מדינה:  צרפת
 חברת הפקה:  Fidélité Productions 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  1998
 משך הקרנה:  85 דקות
 שפת הסרט:  צרפתית
 סוגה:  סרט דרמה, סרט קומדיה, סרט להט"בי, סרט רומנטי 
 פרסים:  Sitges Film Festival Best Actress award 
 דף הסרט ב־IMDb
 
סיטקום (בצרפתית: Sitcom) הוא סרט צרפתי סוריאליסטי וסאטירי שיצא בשנת 1998. הסרט נכתב ובוים על ידי פרנסואה אוזון אשר זהו סרטו הראשון באורך מלא. הסרט זכה בשלושה פרסים והיה מועמד לשלושה נוספים, ביניהם בפסטיבל הסרטים בסטוקהולם.
עלילת הסרט נסובה סביב הידרדרותה המוסרית של משפחה בורגנית החיה בפרבר צרפתי. הידרדרות שמתחילה עם הכנסתו של עכבר לבן לבית המשפחה.
שמו של הסרט הוא התייחסות לסוגה הטלוויזיונית סיטקום (קומדיית מצבים), ובעיקר לקומדיות המצבים האמריקאית, בהן נפוצה ההתמקדות בחיי המשפחה ובערכיה.